Na podlagi šestega odstavka 31. člena Podnebnega zakona (Uradni list RS, št. 56/25) ministrica za okolje in prostor sprejme

Sklep o višini zneska za kritje posrednih stroškov zaradi stroškov emisij toplogrednih plinov v korist določenih sektorjev ali delov sektorjev, ki so izpostavljeni tveganju premestitve emisije CO2, ki so nastali v letu 2025

I

	Znesek za kritje posrednih stroškov zaradi stroškov emisij toplogrednih plinov v korist določenih sektorjev ali delov sektorjev, ki so izpostavljeni tveganju premestitve emisije CO2, ki so nastali v letu 2025, na podlagi letnih prihodkov od prodaje emisijskih kuponov iz prvega odstavka 28. člena Podnebnega zakona (Uradni list RS, št. 56/25), znaša 26.000.000,00 eura.


II

Ta sklep začne veljati naslednji dan po objavi v Uradnem listu Republike Slovenije.

Št. 007-111/2026

Ljubljana, dne 14. 8. 2026 

